Amerikanske soldater får droner i lommestørrelse

Den amerikanske hær har lagt en ordre på 255 millioner kroner, for bittesmå rekognoseringsdroner, der kan være i en lomme eller en håndflade. Ideen bag de små droner, som er produceret af FLIR Systems og ligner bittesmåsmå helikoptere, er, at soldaterne skal kunne sende dem i luften på slagmarken, for at få et overblik overblik – og dermed en fordel i forhold til modstanderne, skriver Business Insider.

Black Hornet Personal Reconnaissance Systems (PRS), som FLIR kalder sine droner, er stort set lydløse og er udrustet med et kamera, der virker både i dagslys og om natten. Dronen har en rækkevidde på 2 kilometer og kan bevæge sig med en topfart på 6 meter i sekundet. Det genopladelige batteri giver konstant visuel dækning af slagmarken i op til en time og kan sende både livevideo og billeder tilbage til soldaten.

Black Hornet er bare 16 centimeter lang.

Black Hornet er bare 16 centimeter lang og vejer knapt 34 gram.

Ifølge mediet kigger den amerikanske hær på en række teknologier, der skal gøre det muligt for soldaterne at spotte og endda affyre skud mod fjender på lang afstand. Dronerne vil først blive leveret til en enkelt deling, men vil senere blive brugt bredt af hæren. Leveringerne starter ”tidligt i 2019” skriver FLIR i en pressemeddelelse.

Amerikanske soldater får droner i lommestørrelse